ହୋଓରେ ବାଇଆ ହୋଓ
<poem> 
ଦିନ ତ ଯାଇଛି ରାତି ତ ଆସିଛି 
ହୋଓରେ ବାଇଆ ହୋଓ,
ଝଙ୍କାଳିଆ ଗଛେ ଗହଳିଆ ଡାଳେ 
ତୁନି ହୋଇ କରି ଶୋଓ ।

ଦିନ ତ ଯାଇଛି ରାତି ତ ଆସିଛି 
ହୋଓରେ ବିଲେଇ ହୋଓ,
ହାଣ୍ଡିଶାଳ ପାଖେ ଚୁଲି ମୁଣ୍ଡରେ ତୁ 
ଉଷୁମ ଜାଗାରେ ଶୋଓ ।

ଦିନ ତ ଯାଇଛି ରାତି ତ ଆସିଛି 
ହୋଓରେ କୁକୁର ହୋଓ,
ଦାଣ୍ଡ ପାଆଭାଗେ ପଥର ପାହାଚେ
କାନ ଡେରି କରି ଶୋଓ ।

ସଞ୍ଜ ନ ଗଡ଼ିଛି ପହଡ଼ ପଡ଼ିଛି
ହୋଓରେ ବିଲୁଆ ହୋଓ,
ବଣବୁଦା ତଳେ ହିଡ଼ତଳ ଗାତେ 
ହୁକେ ହୁକେ କରି ଶୋଓ ।

ସଞ୍ଜବେଳ ଗଲା ନିଶା ଗରଜିଲା 
ହୋଓରେ ବାଘମାମୁ ହୋଓ,
ଗହନ ବନସ୍ତେ ଷୋଳ କୋଶ କ୍ଷେପି
ଝରଣା ପାଖରେ ଶୋଓ ।

ଦିନ ତ ଯାଇଛି ରାତି ଆସିଅଛି
ହୋଓରେ ବାଇଆ ହୋଓ,
ସମସ୍ତେ ଶୋଇଲେ ବାଇଆଧନରେ 
ଆଖି ବୁଜିକରି ଶୋଓ ।
</poem>